**Årsmøte i Norske Yngre Hjertelegers Arbeidsgruppe (NYHA)**

**Torsdag 27. oktober 2022 kl. 19.00**

**Scandic Fornebu Hotel, Fornebu**

**Til stede:** Eivind Westrum Aabel (leder), Christopher Dodgson, Espen Ellingsen Moe, Malgorzata Magelssen, Frøydis Bakken, Cecilie Bugge, Ida Skrinde Leren (referent).

**Saksliste:**

**1 Godkjenning av saksliste**

*Vedtak: Saksliste godkjennes.*

**2 Valg av ordstyrer og referent**

*Vedtak: Som ordstyrer velges Eivind Westrum Aabel, og som referent velges Ida Skrinde Leren*

**3 Regnskap for 2022**

Regnskap for 2022 blir lagt frem av kasserer Frøydis Bakken. Hver arbeidsgruppe får tildelt 30 000 kr per kalenderår. NYHA har i 2022 hatt utgifter i forbindelse med to fysiske styremøter. Totale utgifter er 15 244 kr - godt innenfor budsjett. Kurset som ble avholdt i april dekkes i sin helhet av NCS.

*Vedtak: Foreløpig regnskap for 2022 godkjennes.*

1. **Gjennomgang av årsrapport for 2022.**

Årsrapporten gjennomgås av leder som den foreligger i sakspapirene.

**5 Vedtektsendringer**

Styret har fremmet forslag om å stryke punktet om å øke interessen for kardiologi blant legestudenter da dette ikke er en oppgave som NYHA kan prioritere.

*Vedtak: Vedtektsendringen godkjennes.*

**6 Valg av leder**

Eivind Westrum Aabel stiller til gjenvalg som leder. Ingen andre kandidater.

*Vedtak: Eivind Westrum Aabel velges enstemmig.*

**7 Valg av 6 styremedlemmer**

Følgende kandidater stiller til valg; Espen Ellingsen Moe (RH/Sørlandet), Malgorzata Magelssen (St.Olavs), Frøydis Bakken (Tromsø), Sidsel Karlsen (Tromsø), Chris Dodgson (RH/Bærum), Jon Magne Letnes (St. Olavs), Tore Danielsen (Sørlandet).

*Vedtak: De 6 styremedlemmene som ble valgt var Espen Ellingsen Moe, Malgorzata Magelssen, Frøydis Bakken, Sidsel Karlsen, Christopher Dodgson og Jon Magne Letnes.*

**8 Valg av 3 medlemmer til valgkomite**

*Vedtak: Som valgkomite for neste periode ble Ida Skrinde Leren (leder) og Mi Thuy Nguyen valgt. Det lyktes ikke med å finne en tredje person, men leder kontakter Andreas Valeur (Haukeland) om han kunne ønske å stille. Om det fortsatt mangler en tredje person får leder av valgkomiteen tildelt oppgave om å finne en tredje person.*

**9 Eventuelt**

Ingen saker under eventuelt.